**Referat fra Generalforsamlingen d. 21-3-2012**

Peter Ølgaard byder velkommen til årets generalforsamling. Særlig velkommen skal lyde til vores seniorer og til Børge Pedersen fra Uddannelsesforbundet.

1. **Valg af dirigent:** UlrikNielsen, der konstaterer at generalforsamlingen er indkaldt rettidig.
2. **Bestyrelsens beretning:**

Peter Ølgaard: Medlemstallet er faldende, grundet tilpasninger fra skolens side. Der opfordres til at medlemmerne opfordrer nye kollegaer til at melde sig ind i foreningen. Arbejdstidsaftalen er kommet i hus i årets løb, og Peter gennemgår de væsentlige ændringer, ect. forberedelsestid, ændring af kontaktlærerfunktion, frafald og sygefraværsregistrering, samt løbende samtaler om hvor mange timer den enkelte har.

Der afholdes halvårlige møder mellem ledelsen og Atl.

På” lønsiden” kører fagligt/pædagogisk tillæg videre. Der har været nogle forhandlinger om kvalifikationstillæg. Vedr. pædagogikum, PD, har der været nogle forhandlinger om tildeling af tid. Vores ledelse ønsker ikke at give så mange timer som ønskeligt, først udmeldes ca. 700 timer og dernæst 1000 timer. Uddannelsesforbundet er gået ind i sagen.

Ledelsen melder ud, at alle skal meddele alle ferie uger, dog med forbehold for ændringer. Dette mener ATL ikke er ønskeligt, og der har været nogle forhandlinger. Multimedieskatten har været drøftet i samarbejdsudvalget. Der har været en skæv fordeling af hvem der kan få lov at undlade multimedieskatten. Den er nu ændret til at det kun er telefoner der beskattes.

Der har været nogle tilpasninger i form af afskedigelser, og der er lavet en ny procedure omkring afskedigelser fremover.

Der er et godt samarbejde med skolen øvrige Tr’er, og der holdes årligt et møde hvor alle deltager.

Der har været diskuteret en ny struktur af skolens samarbejdsudvalg.

Skolen økonomi er ”god” og der bygges ud, men det bør ikke ske på bekostning af undervisningen.

Vores Erhvervsakademi er udfaset og det har kostet 5 medlemmer i foreningen.

Der har været nogle flytninger på skolen, og det har givet frustrationer for medlemmerne. Der udbygges på Dollerupvej, og det har givet utryghed for de medlemmer det berører.

Der har været afholdt 2 medlemsmøder i det forløbne år.

Atl stiller op til 1. maj arrangementer og ATL giver et mindre tilskud til dette.

ATL deltager i forskellige netværksmøder. Atl støtter op om et ungdoms hus til erhvervselever. Vi deltager i FTF’s regionsmøder.

I fremtiden vil vi arbejde med overenskomstforhandlingerne. Der forventes ikke det store udbytte. De endelige krav sættes af Uddannelsesforbundets hovedbestyrelse.

**Kommentarer til beretningen:**

Der stilles et spørgsmål om ferieplanlægning. Hvad gør man når den aftalte ferie ikke overholdes. Det er meningen at chefen imødekommer så mange af de ønsker som er fremkommet. Det må være således, at når der ikke er kommet nogle kommentarer til den ønskede ferie, må den være godkendt.

Bestyrelsens beretning tages til efterretning.

1. **Regnskab:**

Børge gennemgår regnskabet**.** Dette godkendes.

1. **Arbejdsprogram:**

Peter Ølgaard gennemgår vores arbejdsprogram. Der er tale om nogle redaktionelle ændringer. Opgaverne er ikke bortfaldet men indarbejdet i andre paragraffer.

 Atl vil gerne arbejde for et godt arbejdsmiljø, i samarbejde med Arb. miljø repræsentanterne, og det er ATL’s holdning at overarbejde skal afspadseres.

*Kommentarer*:

Det er svært med de mange skævfordelinger af timer i afdelingerne. Hvorledes kan det bedres.

*Svar*: Der bør nok tages en dialog i afdelingerne om hvorledes der planlægges.

Der spørges til om der er gennemskuelighed i lønpolitikken.

*Svar*: Fra økonomistyrelsen er der er lavet en lønstatistik, ([www.Lønoverblik.dk](http://www.Lønoverblik.dk)) og der kan det ses, hvorledes lønningerne er fordelt. Dette er helt anonymt, men det vil nok være svært at få fuldt offentlighed.

*Børge* *Pedersen*: Uddannelses Forbundet har den holdning at der skal være fuldt åbenhed om lønnen. Dette er en kamp forbundet kæmper.

Arbejdsprogrammet er godkendt.

1. **Indkomne forslag:**

Der er kommet 2 forslag til ændringer til vedtægterne:

Disse ændringer vedtages.

1. **Fastsættelse af budget og kontingent:**

Christian Damsgaard fremlægger budgettet for 2012. Kontingentet foreslås uændret.

Budgettet vedtages.

Kontingentet vedtages.

1. **Valg:**
* **Formand** Peter Ølgaard er på valg, modtager genvalg.

**Genvælges.**

* **Kasserer** Børge Bjerreskov afgår, bestyrelsen har konstitueret Christian Damsgaard der modtager genvalg.

**Genvælges**

* **Fanebærer** Jacob Thykjær er på valg, modtager ikke genvalg.

**Morten Papsøe vælges.**

* **Revisor:**  Katarina Zambach er på valg, modtager ikke genvalg.

Katarina takkes for sit arbejde gennem årene.

**Leif Lindemann vælges.**

* **Revisorsuppleant:** Poul Behrens er på valg, modtager ikke genvalg.

**Børge Bjerreskov vælges.**

1. **Orientering fra Uddannelsesforbundet v/ næstformand Børge Pedersen:**

**Ressourcer til PD og OK 13**

Udd. Forbundet har lavet en spørgeskemaundersøgelse blandt nogle medlemmer.

Svar: Der er ikke den rette sammenhæng mellem opgaven og den tid der gives, og der er dårlig planlægning, b. la. skævbelastning.

**Børge**: Det bliver meget svært at få tildelt ressourcer. Der er ingen penge i kassen og på det private er der kun givet meget lidt. De offentlige lønninger må ikke stige mere end det private, så der er ikke forhåbninger om en stigning.

Det er nok også et krav fra finansministeriet, at der skal ske en reducering af forberedelsestiden – læreren skal undervise noget mere.

Hovedbestyrelsen har stillet nogle forslag, til temaer i den kommende overenskomst, hvor der ønskes en forbedring af vores forhold uden at det koster noget, f.eks. bedre kompetenceudvikling/efteruddannelse, ny model for lokalløn, udvikling af reallønnen(men der kommer nok et fald), bedre tryghed og seniorvilkår og forbedringer af arbejdstidsaftalen.

Frem til den 12/4 er der mulighed for, gennem foreningerne, at fremkomme med forslag.

PD uddannelsen er beskrevet til at vare 1650 timer. Uddannelses Forbundet kan leve med at der bliver tildelt 1480 timer. Skolen er ikke villig til at give så mange timer. Forbundet prøver at få en forståelse med ledelsen om at tildele de timer der er nødvendige. Falder denne drøftelse ikke positivt ud vil Forbundet ”hænge skolen ud” i Uddannelsesbladet.

1. **Evt.**

Peter Ølgaard overrækker gaver til: Dirigenten, Børge Pedersen, og den afgående kasserer.

Dirigenten takker for god ro og orden.